Axel West Pedersen

**Axel West Pedersen** (født 1958) er en statsviter som er professor i sosialpolitikk ved OsloMet og han har forsket på pensjoner, inntektsfordeling, fattigdom og velgernes holdninger til velferdsstaten.

## Utdanning og forskerkarriere
Axel West Pedersen er født og oppvokst i Aarhus, Danmark. Han gikk på Risskov Amtsgymnasium og tok embedseksamen i statsvitenskap ved Aarhus Universitet i 1989. Han tok doktorgraden i 1999 ved European University Institute i Firenze på en avhandling om forholdet mellom pensjonssystemets utforming og inntektsfordelingen blant pensjonister i ni land. Dette arbeidet fikk i 2001 prisen som beste avhandling ved instituttet. West Pedersen var forskningsassistent og forsker på Fafo 1986-2000, på NOVA 2000-2010 og på Institutt for samfunnsforskning (ISF) 2010-2019. Fra 2019 har han vært professor på OsloMet i en delt stilling mellom Institutt for sosialfag og Velferdsforskningsinstituttet NOVA. 

## Oppdrag som fagekspert
Axel West Pedersen har vært brukt som fagekspert i offentlige utredninger og i forskningsorganisasjoner.  Han var medlem i de offentlige utredningsutvalgene som utarbeidet NOU 2009:10 Fordelingsutvalget, NOU 2017:6 Barnefamilienes økonomi og NOU 2022:7 Pensjonsutvalget. Fra 2019 er han fagansvarlig for folketrygd og pensjon i Store norske leksikon, og han var redaktør i Tidsskrift for samfunnsforskning 2010-2013 og 2018-2020. Fra 2013 til 2018 var han nasjonal ekspert og koordinator i European Social Policy Network (finansiert av EU-kommisjonen), og fra 2023 nasjonal ekspert og koordinator i ESPAN-nettverket. Fra 2020 har han vært medlem av faglig råd i KAI (Kompetansesenter for arbeidsinkludering) og Styringsgruppen for Pensjonsforum.

## Forskning
Tematisk har pensjonspolitikk og inntektssikring i alderdommen stått sentralt i West Pedersens forskning. Men han har også levert faglige arbeider om velferdsopinionen, med særlig vekt på innvandring, og han har belyst velferdsordningenes betydning for ulikhet og fattigdom. I sine studier har han belyst både drivkreftene bak politikken og virkningene av tiltakene. Han bruker både kvantitave og kvalitative metoder. 

## Utvalgte forskningsarbeider
**Bøker**

Hatland, A. & Pedersen, A. W. (2023) *Velferdspolitikk. Helse, omsorg, trygd.* Gyldendal.

Bay, A-H., Pedersen, A. W. & Saglie, J. (red.) *Når velferd blir politikk. Partier, organisasjoner og opinion*. Oslo: Abstrakt forlag. 

Pedersen, A.W. (1999) The taming of inequality in retirement. A study of pension policy outcomes. Fafo-rapport nr. 317. (Doktorgradsavhandling)

**Artikler og bokkapitler**

Halvorsen, E. & Pedersen, A.W. (2022) Bidrar folketrygdens pensjonssystem til inntektsutjevning i et livsløpsperspektiv? *Søkelys på arbeidslivet* 39(1):1-17.

Barth, E., Moene, K. & Pedersen, A.W. (2021) Chapter 6: Rising Inequality in the Egalitarian Nordics, in Fischer, G. and Strauss, R. (eds.) *Europe’s Income, Wealth, consumption and inequality.* Oxford: Oxford University Press.

Halvorsen, E. & Pedersen, A.W (2019) Closing the gender gap in pensions: A microsimulation analysis of the Norwegian NDC pension system. *Journal of European Social Policy*. 29(1):130- 143 

Pedersen, A.W. & Kuhnle, S. (2017) The Nordic welfare state model. I O. Knutsen (red.) *The Nordic models in political science. Challenged, but still viable?* Oslo: Fagbokforlaget. 

Bay, A.-H., Finseraas H., & Pedersen, A.W. (2016) When the going gets tough: The Differential Impact of National Unemployment on the Perceived Threats of Immigration. *Political Studies*. 64(1): 60- 73. 

Bay, A.-H., Finseraas H. & Pedersen, A.W. (2016) Welfare Nationalism and Popular Support for Raising the Child Allowance: Evidence from a Norwegian Survey Experiment. *Scandinavian Political Studies*. 39(4): 482-494.

Bay, A-H., Finseraas, H. & Pedersen, A.W. (2013) Welfare Dualism in Two Scandinavian Welfare States: Public Opinion and Party Politics” *West European Politics* 36 (1):199-220. 

Bay, A.-H. & Pedersen, A.W. (2006) The limits of social solidarity: Basic income, immigration and the legitimacy of the universal welfare state*. Acta Sociologica* 49(4): 419–436.

Pedersen, A.W (2004) Inequality as relative deprivation: A sociological approach to inequality measurement. *Acta Sociologica* vol 47(1): 31-49.

Pedersen, A.W (2004) The privatization of retirement income? Variation and trends in the income packages of old age pensioners *Journal of European Social Policy* 14 (1): 5-23.
## Referanser